**แบบประเมินคุณสมบัติของบุคคลและผลงาน**

**ชื่อ นางสาวจตุพร ปัดถา**

**ตำแหน่ง นักวิเคราะห์นโยบายและแผนชำนาญการ ตำแหน่งเลขที่ 15**

**กลุ่ม/ฝ่าย - สำนัก/กอง กลุ่มพัฒนาระบบบริหาร**

**กรมปศุสัตว์ กระทรวงเกษตรและสหกรณ์**

**ขอรับการประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

**ตำแหน่ง นักวิเคราะห์นโยบายและแผนชำนาญการพิเศษ ตำแหน่งเลขที่ 3730**

**กลุ่ม/ฝ่าย - สำนัก/กอง กลุ่มพัฒนาระบบบริหาร**

**กรมปศุสัตว์ กระทรวงเกษตรและสหกรณ์**

**เอกสารหมายเลข 2**

**แบบการเสนอผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่ง**

**ระดับชำนาญการพิเศษ**

**-----------------------**

**ส่วนที่ 1 ข้อมูลบุคคล/ตำแหน่ง**

ชื่อผู้ขอรับการประเมิน นางสาวจตุพร ปัดถา

**1. หน้าที่ความรับผิดชอบของตำแหน่งปัจจุบัน (Job Description)**

ตำแหน่งปัจจุบัน นักวิเคราะห์นโยบายและแผนชำนาญการ ตำแหน่งเลขที่ 15

1) หน้าที่ความรับผิดชอบโดยสรุป (Job Summary)

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญสูงด้านการพัฒนาระบบบริหารราชการ ในการดำเนินการหรือแก้ปัญหาที่ยากในกลุ่มพัฒนาระบบบริหาร เพื่อสนับสนุนให้การพัฒนาระบบบริหารราชการของกรมปศุสัตว์เป็นไปตามหลักธรรมาภิบาลและบรรลุเป้าหมายอย่างมีประสิทธิภาพสูงสุด

2) หน้าที่ความรับผิดชอบหลัก ( ก. ด้านการปฏิบัติการ)

1. ศึกษา วิเคราะห์ และนำเสนอข้อมูลต่างๆ ที่เกี่ยวข้องด้านการพัฒนาระบบบริหารราชการเพื่อสนับสนุนให้การพัฒนาระบบบริหารราชการของกรมปศุสัตว์ มีความสอดคล้องตามหลักธรรมาภิบาลและสามารถปฏิบัติงานได้บรรลุตามเป้าหมายขององค์การได้อย่างมีประสิทธิภาพสูงสุด
2. ศึกษา วิเคราะห์ และนำเสนอข้อมูลที่เกี่ยวกับระบบงาน บทบาทภารกิจและ โครงสร้างองค์การเพื่อสนับสนุนการจัดทำแผนยุทธศาสตร์การพัฒนาหน่วยงานได้อย่างมีประสิทธิภาพ
3. วิเคราะห์ และจัดทำรายงานต่างๆ ที่เกี่ยวกับการบริหารการเปลี่ยนแปลง การพัฒนาคุณภาพการบริหารจัดการภาครัฐ และการพัฒนาคุณภาพการให้บริการเพื่อนำไปสู่การปฏิบัติให้บรรลุเป้าหมายขององค์การได้อย่างมีประสิทธิภาพ
4. วิเคราะห์และจัดทำรายงานต่างๆ ที่เกี่ยวกับการจัดทำข้อตกลงว่าด้วยผลงานในระดับกรมและระดับหน่วยงานเพื่อให้การถ่ายทอดเป้าหมายขององค์การนำไปสู่การปฏิบัติและบรรลุเป้าหมายได้อย่างมีประสิทธิภาพสูงสุด
5. ติดตาม และประเมินผล รวมทั้งจัดทำรายงานผลการพัฒนาระบบบริหารราชการเพื่อให้ได้สารสนเทศที่สามารถนำไปใช้ปรับปรุงการพัฒนาระบบบริหารราชการของกรมปศุสัตว์ให้เหมาะสมและมีประสิทธิภาพสูงสุด
6. ศึกษา และวิเคราะห์องค์ความรู้ต่างๆ ที่เกี่ยวข้องกับงานพัฒนาระบบบริหารราชการ เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด
7. ตรวจสอบการจัดทำเอกสาร และข้อมูลต่างๆ ที่จำเป็นสำหรับการประชุม การบรรยาย และการดำเนินงานต่างๆ ของกลุ่มพัฒนาระบบบริหาร เพื่อให้เอกสารและข้อมูลมีความครบถ้วนและถูกต้องสามารถนำไปใช้อ้างอิงในการดำเนินงานต่างๆ ได้
8. ปฏิบัติงานอื่นตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมประสบความสำเร็จตามแผนและเป้าหมายที่กำหนดไว้

**2. หน้าที่ความรับผิดชอบของตำแหน่งที่ขอรับการประเมิน (Job Description)**

ตำแหน่งที่ขอรับการประเมิน นักวิเคราะห์นโยบายและแผนชำนาญการพิเศษ ตำแหน่งเลขที่ 3730

1) หน้าที่ความรับผิดชอบโดยสรุป (Job Summary)

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญสูงมากด้านการพัฒนาระบบบริหารราชการ ในการดำเนินการหรือแก้ปัญหาที่ยากมากในกลุ่มพัฒนาระบบบริหาร เพื่อให้การพัฒนาระบบบริหารราชการของกรมปศุสัตว์เป็นไปตามหลักธรรมาภิบาลและบรรลุเป้าหมายอย่างมีประสิทธิภาพสูงสุด

2) หน้าที่ความรับผิดชอบหลัก ( ก. ด้านการปฏิบัติการ)

1. ศึกษา วิเคราะห์ และเสนอแนะเกี่ยวกับแนวทาง/กลไกในการพัฒนาระบบบริหารราชการภายในกรมปศุสัตว์ เพื่อให้การพัฒนาระบบราชการของกรมปศุสัตว์ มีความสอดคล้องตามหลักธรรมาภิบาลและสามารถปฏิบัติงานได้บรรลุตามเป้าหมายขององค์การได้อย่างมีประสิทธิภาพสูงสุด
2. ศึกษา วิเคราะห์ และเสนอแนะเกี่ยวกับระบบงาน บทบาทภารกิจ และ โครงสร้างองค์การ เพื่อจัดทำแผนยุทธศาสตร์การพัฒนาหน่วยงานที่ตอบสนองต่อความต้องการของผู้รับบริการ รวมถึงการกำหนดกลยุทธ์นำไปสู่การปฏิบัติ ได้อย่างมีประสิทธิภาพ
3. ศึกษา วิเคราะห์ ให้ข้อเสนอแนะ และกำหนดแนวทางในการดำเนินการเกี่ยวกับการบริหารการเปลี่ยนแปลง การพัฒนาคุณภาพการบริหารจัดการภาครัฐ และการพัฒนาคุณภาพการให้บริการเพื่อนำไปสู่การปฏิบัติให้บรรลุเป้าหมายขององค์การได้อย่างมีประสิทธิภาพ
4. ศึกษา วิเคราะห์ และกำหนดแนวทางในการถ่ายทอดเป้าหมายขององค์การ รวมทั้งการจัดทำข้อตกลงว่าด้วยผลงานในระดับกรมและระดับหน่วยงาน เพื่อให้นำไปสู่การปฏิบัติและการบรรลุเป้าหมายขององค์การได้อย่างมีประสิทธิภาพสูงสุด
5. ศึกษา วิเคราะห์ และกำหนดแนวทางการวัดผลการดำเนินการ และติดตามประเมินผลรวมทั้งจัดทำรายงานผลการพัฒนาระบบบริหารราชการ เพื่อให้ได้สารสนเทศที่สามารถนำไปใช้ปรับปรุงการพัฒนาระบบบริหารราชการของกรมปศุสัตว์ให้เหมาะสมและมีประสิทธิภาพสูงสุด
6. ศึกษา วิเคราะห์และเสนอแนะองค์ความรู้ต่างๆที่เกี่ยวข้องกับงานพัฒนาระบบบริหารราชการ เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด
7. กำกับ ดูแลการจัดทำเอกสาร และข้อมูลต่างๆ ที่จำเป็นสำหรับการประชุม การบรรยาย และการดำเนินงานต่างๆ ของกลุ่มพัฒนาระบบบริหาร เพื่อให้เอกสารและข้อมูลมีความครบถ้วนและถูกต้องสามารถนำไปใช้อ้างอิงในการดำเนินงานต่างๆ ได้
8. ปฏิบัติงานอื่นตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมประสบความสำเร็จตามแผนและเป้าหมายที่กำหนดไว้

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน**

**(เรื่องที่ 1)**

**1. ชื่อเรื่อง** **การพัฒนาแนวทางการประเมินผลการปฏิบัติราชการกรมปศุสัตว์**

**2. ระยะเวลาการดำเนินการ** ปี พ.ศ. 2565

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

1) การพัฒนาระบบราชการและการติดตามประเมินผลการปฏิบัติราชการกรมปศุสัตว์ โดยใช้แนวคิดเกี่ยวกับการบริหารแบบมุ่งผลสัมฤทธิ์

2) การกำหนดกรอบการประเมินผลการปฏิบัติราชการ โดยใช้แนวคิด Balance Scorecard : BSC

3) การจัดทำคำรับรองการปฏิบัติราชการกรมปศุสัตว์ และการจัดทำคำรับรองการปฏิบัติราชการของหน่วยงานภายในกรมปศุสัตว์ โดยใช้ Key Performance Indicators : KPIs

4) การจัดทำคำรับรองการปฏิบัติราชการของหน่วยงานภายในกรมปศุสัตว์ โดยใช้ Objective and Key Results : OKRs

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

กรมปศุสัตว์ได้ดำเนินการจัดทำคำรับรองและประเมินผลการปฏิบัติราชการ ตามคำรับรองการปฏิบัติราชการ เพื่อให้การปฏิบัติงานเป็นไปอย่างมีประสิทธิภาพและสามารถตอบสนองความต้องการของประชาชน ตามแนวทางที่สำนักงาน ก.พ.ร. กำหนด ตั้งแต่ปี พ.ศ. 2547 – 2559 และได้เปลี่ยนกรอบการประเมินผลเป็นการประเมินส่วนราชการ ตามมาตรการปรับปรุงประสิทธิภาพในการปฏิบัติราชการ ตามคำสั่งคณะหัวหน้ารักษาความสงบเรียบร้อยแห่งชาติที่ 5/2559 และมติคณะรัฐมนตรีเมื่อวันที่ 5 เมษายน 2559 เพื่อพัฒนาระบบการดำเนินการของส่วนราชการในการขับเคลื่อนภารกิจสำคัญของรัฐบาล การแก้ไขปัญหาและการอำนวยความสะดวกแก่ประชาชน และเพื่อเพิ่มศักยภาพของส่วนราชการในการสนับสนุนการพัฒนาประเทศ ในปี พ.ศ. 2560 - 2565

กลุ่มพัฒนาระบบบริหารได้รับผิดชอบในการถ่ายทอดเป้าหมายตามยุทธศาสตร์กรมปศุสัตว์และตัวชี้วัดตามกรอบการประเมินผลการปฏิบัติราชการของกรมปศุสัตว์ ไปยังหน่วยงานภายในกรมปศุสัตว์ โดยการจัดทำ  
คำรับรองการปฏิบัติราชการของหน่วยงานภายในกรมปศุสัตว์ ตั้งแต่ปี พ.ศ. 2547 – 2561 โดยใช้ Key Performanace Indicators : KPIs เป็นเครื่องมือการวัดผล และได้ปรับเปลี่ยนเป็น Objective and Key Results : OKRs ในปี พ.ศ. 2562 – 2565 เพื่อมุ่งเน้นเป้าหมายที่สำคัญของหน่วยงานเป็นหลักและช่วยจัดลำดับความสำคัญในการปฏิบัติงานได้อย่างมีประสิทธิภาพ ชัดเจน และทุกคนในหน่วยงานมีส่วนร่วมและมุ่งสู่เป้าหมายเดียวกัน

แม้ว่ากรมปศุสัตว์ได้ดำเนินการตามกรอบการประเมินผลการปฏิบัติราชการตามแนวทางที่สำนักงาน ก.พ.ร. และกรมปศุสัตว์ได้ถ่ายทอดค่าเป้าหมายไปยังสำนัก/กอง/หน่วยงานเทียบ ตั้งแต่ปี พ.ศ. 2547 จนถึงปัจจุบันนั้น อย่างไรก็ตามการพัฒนาระบบราชการของกรมปศุสัตว์ ภายใต้ความเปลี่ยนแปลงทั้งภายในและภายนอก มีความแตกต่างจากอดีตเป็นอย่างมาก จึงเป็นเรื่องสำคัญที่จะต้องทำการศึกษาแนวทางการประเมินผลการปฏิบัติราชการของกรมปศุสัตว์ ผลการดำเนินการ ปัญหา อุปสรรค และการพัฒนาแนวทางการประเมินผล เพื่อพัฒนาเครื่องมือและแนวทางการประเมินผลการปฏิบัติราชการให้มีความเหมาะสมและมีประสิทธิภาพ ซึ่งจะนำไปสู่การพัฒนาระบบราชการกรมปศุสัตว์ให้บรรลุเป้าหมายอย่างมีประสิทธิภาพ สอดคล้องกับสภาพปัจจุบัน และตอบสนองความต้องการของประชาชนให้ดียิ่งขึ้น

**4.2 ขั้นตอนการดำเนินการ**

1) ศึกษาค้นคว้าข้อมูลรูปแบบการประเมินผลการปฏิบัติราชการของกรมปศุสัตว์ ได้แก่   
(1) การประเมินส่วนราชการตามมาตรการปรับปรุงประสิทธิภาพในการปฏิบัติราชการ และ (2) การจัดทำคำรับรองการปฏิบัติราชการของหน่วยงานภายในกรมปศุสัตว์ ปี พ.ศ. 2560 – 2564 จากหนังสือ บทความ เอกสารทางวิชาการที่เกี่ยวข้องกับการประเมินผลภาคราชการ

2) วิเคราะห์ข้อมูลรูปแบบการประเมินผลและผลปฏิบัติราชการของกรมปศุสัตว์ ทั้งในภาพรวมของ  
กรมปศุสัตว์ และระดับหน่วยงาน รวมทั้ง ปัญหา อุปสรรค และแนวทางการพัฒนาการประเมินผลการปฏิบัติราชการของกรมปศุสัตว์

3) จัดทำแนวทางการประเมินผลการปฏิบัติราชการกรมปศุสัตว์

4) สรุปและรายงานผลการพัฒนาแนวทางการประเมินผลการปฏิบัติราชการกรมปศุสัตว์

**4.3 เป้าหมายของงาน** (วัตถุประสงค์)

1) เพื่อศึกษาการประเมินผลการปฏิบัติราชการของกรมปศุสัตว์

2) เพื่อเสนอแนวทางการประเมินผลการปฏิบัติราชการกรมปศุสัตว์

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

1) ทราบข้อมูลการประเมินผลการปฏิบัติราชการของกรมปศุสัตว์ ปัญหาและอุปสรรคในการดำเนินการ เพื่อนำไปสู่การพัฒนาผลการดำเนินการที่ดี และแก้ไขปัญหาที่ยั่งยืน

2) แนวทางการประเมินผลการปฏิบัติราชการของกรมปศุสัตว์ สามารถนำไปใช้ประเมินผลการดำเนินการของกรมปศุสัตว์ได้อย่างเป็นรูปธรรม

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

-

**6. การนำไปใช้ประโยชน์/ผลกระทบ**

1) กรมปศุสัตว์ สามารถนำไปใช้เป็นแนวทางในการประเมินผลการปฏิบัติราชการระดับองค์การและระดับหน่วยงานภายในกรมปศุสัตว์

2) หน่วยงานสามารถใช้เป็นข้อมูลสำหรับการปรับปรุงผลการดำเนินการในระดับหน่วยงานและระดับบุคคล เพื่อให้สอดคล้องกับเป้าหมายและแนวทางการประเมินผลของกรมปศุสัตว์

**7. ความยุ่งยากและซับซ้อนในการดำเนินการ**

สำนักงาน ก.พ.ร. มีการปรับเปลี่ยนเครื่องมือในการประเมินผลการปฏิบัติราชการบ่อย รวมทั้ง กรมปศุสัตว์มีการนำเครื่องมือในการประเมินผลที่หลากหลายมาใช้ในการประเมินผลการปฏิบัติราชการ ซึ่งการกำหนดกรอบการประเมินผล และรายละเอียดการประเมินผล ยังไม่ครอบคลุมทุกภารกิจและเชื่อมโยงทั้งกรมปศุสัตว์ และสอดคล้องกับสภาพปัจจุบัน

**8. ปัญหาและอุปสรรคในการดำเนินการ**

1) หน่วยงานมีการสับเปลี่ยนผู้รับผิดชอบในการประเมินผลบ่อย ส่งผลให้การดำเนินการขาดความต่อเนื่อง และใช้เวลาในการพัฒนาความรู้ความสามารถในการบริหารจัดการนาน

2) หน่วยงานยังไม่ให้ความสำคัญในการกำหนดเป้าหมายของหน่วยงานให้สอดคล้องกับยุทธศาสตร์และเป้าหมายของกรมปศุสัตว์

3) ข้อมูลด้านการปฏิบัติงานมีปริมาณมากและหลากหลาย ยังขาดการวิเคราะห์ข้อมูลและการจัดเก็บอย่างเป็นระบบและมีประสิทธิภาพ

**9. ข้อเสนอแนะ**

1) ควรพัฒนาเครือข่ายด้านการพัฒนาระบบราชการอย่างต่อเนื่อง เพื่อสื่อสารและสร้างความรับรู้ความเข้าใจแนวทางการประเมินผลการปฏิบัติราชการและการกำหนดเป้าหมายให้สอดคล้องกับเป้าหมายกรมปศุสัตว์

2) ควรพัฒนาระบบฐานข้อมูลด้านการพัฒนาระบบราชการ ให้มีความถูกต้อง เป็นปัจจุบัน พร้อมใช้งาน และสามารถนำไปใช้ประโยชน์ได้จริง

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

-

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1) นางสาวจตุพร ปัดถา สัดส่วนผลงาน 70 %

2) นางสาวเบญจวรรณ นาคนาโส สัดส่วนผลงาน 30 %

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) วางแผนการศึกษาการประเมินผลการปฏิบัติราชการกรมปศุสัตว์ 10 %

2) เก็บรวบรวมข้อมูลเกี่ยวกับการประเมินผลการปฏิบัติราชการกรมปศุสัตว์ 10 %

3) วิเคราะห์ข้อมูลแนวทางการพัฒนาการประเมินผลการปฏิบัติราชการ 30 %

4) สรุปแนวทางการพัฒนาการประเมินผลการปฏิบัติราชการกรมปศุสัตว์ 20 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… ( นางสาวจตุพร ปัดถา )

ผู้ขอรับการประเมิน

ตำแหน่ง นักวิเคราะห์นโยบายและแผนชำนาญการ

วันที่.…...........................................………..

**ขอรับรองว่าสัดส่วนการดำเนินการข้างต้นเป็นความจริงทุกประการ (ถ้ามีผู้ร่วมดำเนินการ)**

|  |  |
| --- | --- |
| **รายชื่อผู้ร่วมดำเนินการ** | **ลายมือชื่อ** |
| 1. นางสาวจตุพร ปัดถา |  |
| 2. นางสาวเบญจวรรณ นาคนาโส |  |

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)………………………………………………… ( นายสมเกียรติ กรอบแก้ว )

ตำแหน่ง หัวหน้ากลุ่มพัฒนาระบบบริหาร

วันที่.…...........................................…

**-----------------------------------------------------**

**หมายเหตุ** คำรับรองจากผู้บังคับบัญชาอย่างน้อยสองระดับ คือ ผู้บังคับบัญชาที่กำกับดูแล และผู้บังคับบัญชา

ที่เหนือขึ้นไปอีกหนึ่งระดับ เว้นแต่ในกรณีที่ผู้บังคับบัญชาดังกล่าวเป็นบุคคลเดียวกัน ก็ให้มีคำรับรองหนึ่งระดับได้

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน**

**(เรื่องที่ 2)**

**1. ชื่อเรื่อง** **การพัฒนาคุณภาพการให้บริการ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558**

**2. ระยะเวลาการดำเนินการ ปี พ.ศ. 2564 - 2565**

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

1) พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

2) หลักเกณฑ์และแนวทางการจัดทำคู่มือสำหรับประชาชน

3) การยกระดับคุณภาพการให้บริการ

4) กฎหมายที่อยู่ในความรับผิดชอบของกรมปศุสัตว์

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

ตามที่พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558   
ได้ประกาศในราชกิจจานุเบกษา เมื่อวันที่ 22 มกราคม 2558 และเริ่มมีผลบังคับใช้ตั้งแต่วันที่ 21 กรกฎาคม 2558 ซึ่งพระราชบัญญัติฉบับดังกล่าว ได้กำหนดหลักเกณฑ์และเงื่อนไขเกี่ยวกับการอำนวยความสะดวกแก่ประชาชนในการขออนุญาตดำเนินกิจการต่างๆ จากทางราชการ โดยกำหนดให้หน่วยงานของรัฐ ได้แก่ ส่วนราชการ รัฐวิสาหกิจ องค์การมหาชน องค์กรปกครองส่วนท้องถิ่น หรือกิจการอื่นใดของรัฐ ที่มีภารกิจเกี่ยวกับการพิจารณาการออกใบอนุญาต การอนุมัติ การจดทะเบียน การขึ้นทะเบียน การรับแจ้ง การให้ประทานบัตร และการให้อาชญาบัตร ตามกฎหมายหรือกฎ ซึ่งหน่วยงานของรัฐนั้นๆ จะต้องดำเนินการจัดทำ “คู่มือสำหรับประชาชน” ทุกงานบริการ สำหรับเพื่อใช้เป็นคู่มือในการปฏิบัติงานของเจ้าหน้าที่ผู้รับคำขออนุญาตและเป็นการกำหนดรายละเอียดให้ประชาชนได้รับทราบเกี่ยวกับกระบวนการขั้นตอน รวมถึงระยะเวลาในการพิจารณาอนุญาต และเมื่อหน่วยงานของรัฐได้จัดทำคู่มือสำหรับประชาชนเสร็จเรียบร้อยแล้ว ให้หน่วยงานของรัฐนั้นปิดประกาศคู่มือสำหรับประชาชนไว้ ณ สถานที่ที่กำหนดให้ยื่นคำขออนุญาตในเรื่องนั้นๆ และเผยแพร่ผ่านทางสื่ออิเล็กทรอนิกส์ด้วย

กรมปศุสัตว์ได้ดำเนินการตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 โดยกลุ่มพัฒนาระบบบริหารเป็นหน่วยงานหลักในการขับเคลื่อนการพัฒนาคุณภาพการให้บริการประชาชน ในการทบทวน ปรับปรุง พัฒนากระบวนงาน การลดขั้นตอนและระยะเวลาในการให้บริการ การลดเอกสารหลักฐานและค่าธรรมเนียมต่างๆ ปรับปรุงกฎหมายที่เกี่ยวข้อง พร้อมทั้งจัดทำคู่มือสำหรับประชาชน เพื่อให้ประชาชนได้รับบริการที่ง่ายขึ้น เร็วขึ้น ถูกลง และมีความโปร่งใสในการให้บริการ เป็นการอำนวยความสะดวกแก่ประชาชนในการรับบริการจากกรมปศุสัตว์

**4.2 ขั้นตอนการดำเนินการ**

1) ศึกษาและทำความเข้าใจข้อกฎหมายที่เกี่ยวข้องตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

2) ศึกษางานบริการของกรมปศุสัตว์ที่เกี่ยวข้องตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

3) ศึกษาการจัดทำคู่มือสำหรับประชาชนของกรมปศุสัตว์

4) ให้ข้อเสนอแนะแก่หน่วยงาน เพื่อพัฒนางานบริการให้เป็นไปตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

5) สรุปผลการพัฒนาคุณภาพการให้บริการของกรมปศุสัตว์ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

**4.3 เป้าหมายของงาน** (วัตถุประสงค์)

1) เพื่อสร้างความรู้ความเข้าใจให้แก่เจ้าหน้าที่ที่เกี่ยวข้อง ในการดำเนินการตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

2) เพื่อใช้เป็นแนวทางในการพัฒนาคุณภาพการให้บริการของกรมปศุสัตว์ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

1) เจ้าหน้าที่กรมปศุสัตว์ที่รับผิดชอบ สามารถใช้เป็นแนวทางในการพัฒนา ปรับปรุงงานบริการ   
และจัดทำคู่มือสำหรับประชาชนของกรมปศุสัตว์ ได้อย่างครบถ้วน ถูกต้อง มีประสิทธิภาพ และเป็นไปตามหลักเกณฑ์ที่สำนักงาน ก.พ.ร. กำหนด

2) กรมปศุสัตว์มีแนวทางในการพัฒนาคุณภาพการให้บริการของกรมปศุสัตว์ ให้สอดคล้องเป็นไป  
ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

-

**6. การนำไปใช้ประโยชน์/ผลกระทบ**

1) เจ้าหน้าที่ของกรมปศุสัตว์สามารถใช้เป็นแนวทางในการพัฒนาคุณภาพการให้บริการ ให้สอดคล้องเป็นไปตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

2) ประชาชนผู้รับบริการได้รับบริการจากกรมปศุสัตว์ที่ง่ายขึ้น เร็วขึ้น ถูกลง และมีความโปร่งใสในการให้บริการ

**7. ความยุ่งยากและซับซ้อนในการดำเนินการ**

การพัฒนาคุณภาพการให้บริการตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 มีความยุ่งยากและซับซ้อนในการดำเนินการพัฒนากระบวนงานการให้บริการเพื่อให้ครอบคลุมทุกด้าน ตั้งแต่ การลดขั้นตอนและระยะเวลาในการให้บริการ การลดเอกสารหลักฐานและค่าธรรมเนียมต่างๆ การนำระบบเทคโนโลยีสารสนเทศมาใช้ในการให้บริการ การปรับปรุงกฎหมายที่เกี่ยวข้อง พร้อมทั้ง  
การจัดทำคู่มือสำหรับประชาชน เพื่อเป็นการอำนวยความสะดวกให้แก่ประชาชนและผู้รับบริการอย่างสูงสุด

**8. ปัญหาและอุปสรรคในการดำเนินการ**

1) เจ้าหน้าที่ที่เกี่ยวข้องยังขาดความรู้และความเข้าใจเกี่ยวกับข้อกฎหมายที่เกี่ยวข้องตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

2) การปรับปรุงแก้ไขกฎหมายเพื่อให้สอดคล้องกับกระบวนการให้บริการที่เปลี่ยนแปลงไปเป็นไปอย่างล่าช้า

3) การปรับปรุงแก้ไขคู่มือสำหรับประชาชนให้เป็นปัจจุบันเพื่อเผยแพร่ผ่านทางศูนย์รวมข้อมูลเพื่อติดต่อราชการ ([www.info.go.th](http://www.info.go.th)) ไม่สามารถแก้ไขได้ทันทีต้องรอสำนักงาน ก.พ.ร. เปิดระบบสารสนเทศในการจัดทำคู่มือสำหรับประชาชนให้ปรับปรุงแก้ไขตามช่วงเวลาที่กำหนด

**9. ข้อเสนอแนะ**

1) เจ้าหน้าที่ที่เกี่ยวข้องควรศึกษาและทำความเข้าใจเกี่ยวกับข้อกฎหมายที่เกี่ยวข้องตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 เพื่อนำไปวางแผนและปรับปรุงกระบวนการให้บริการ

2) การปรับปรุงแก้ไขกฎหมายควรทบทวนและดำเนินการไปควบคู่กับการปรับปรุงกระบวนการให้บริการ เพื่อไม่ให้เกิดความล่าช้า

3) สำนักงาน ก.พ.ร. ควรเปิดระบบสารสนเทศในการจัดทำคู่มือสำหรับประชาชนให้หน่วยงานสามารถแก้ไขข้อมูลการให้บริการได้ตามความต้องการ

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

-

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1) นางสาวจตุพร ปัดถา สัดส่วนผลงาน 30 %

2) นางสาวเบญจวรรณ นาคนาโส สัดส่วนผลงาน 70 %

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) จัดทำแผนการดำเนินการจัดทำคู่มือสำหรับประชาชนของกรมปศุสัตว์ 5 %

2) รวบรวมข้อมูลที่เกี่ยวข้องกับการจัดทำคู่มือสำหรับประชาชนของกรมปศุสัตว์ 5 %

3) วิเคราะห์ข้อมูลที่เกี่ยวข้องกับการจัดทำคู่มือสำหรับประชาชนของกรมปศุสัตว์ 10 %

4) จัดทำคู่มือและแนวทางการจัดทำคู่มือสำหรับประชาชนของกรมปศุสัตว์ 10 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… ( นางสาวจตุพร ปัดถา )

ผู้ขอรับการประเมิน

ตำแหน่ง นักวิเคราะห์นโยบายและแผนชำนาญการ

วันที่.…...........................................………..

**ขอรับรองว่าสัดส่วนการดำเนินการข้างต้นเป็นความจริงทุกประการ (ถ้ามีผู้ร่วมดำเนินการ)**

|  |  |
| --- | --- |
| **รายชื่อผู้ร่วมดำเนินการ** | **ลายมือชื่อ** |
| 1. นางสาวจตุพร ปัดถา |  |
| 2. นางสาวเบญจวรรณ นาคนาโส |  |

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)………………………………………………… ( นายสมเกียรติ กรอบแก้ว )

ตำแหน่ง หัวหน้ากลุ่มพัฒนาระบบบริหาร

วันที่.…...........................................…

**-----------------------------------------------------**

**หมายเหตุ** คำรับรองจากผู้บังคับบัญชาอย่างน้อยสองระดับ คือ ผู้บังคับบัญชาที่กำกับดูแล และผู้บังคับบัญชา

ที่เหนือขึ้นไปอีกหนึ่งระดับ เว้นแต่ในกรณีที่ผู้บังคับบัญชาดังกล่าวเป็นบุคคลเดียวกัน ก็ให้มีคำรับรองหนึ่งระดับได้

**เอกสารหมายเลข 3**

**แบบการเสนอข้อเสนอแนวคิดการพัฒนาหรือปรับปรุงงาน**

**(ระดับชำนาญการพิเศษ)**

**----------------------------**

**1. เรื่อง การพัฒนาคุณภาพผลการปฏิบัติงาน**

**2. หลักการและเหตุผล**

การบริหารผลการปฏิบัติงานที่ผ่านมาของกรมปศุสัตว์ กลุ่มพัฒนาระบบบริหารได้รับผิดชอบดำเนินการ  
ให้คำปรึกษา ข้อเสนอแนะ การติดตาม ประเมินผล และรายงานผลการดำเนินการให้ผู้บริหารทราบ แบ่งเป็น   
2 ระดับ ประกอบด้วย (1) ระดับกรม โดยการจัดทำคำรับรองการปฏิบัติราชการของกรมปศุสัตว์ ตั้งแต่ ปี พ.ศ. 2548   
และเปลี่ยนเป็นการประเมินส่วนราชการ มาตรการปรับปรุงประสิทธิภาพในการปฏิบัติราชการ ในปี พ.ศ. 2560   
โดยมีหน่วยงานภายนอกเป็นผู้ประเมินผล ได้แก่ กระทรวงเกษตรและสหกรณ์ และ สำนักงาน ก.พ.ร. และ   
(2) ระดับหน่วยงาน ได้ดำเนินการถ่ายทอดค่าเป้าหมายของกรมปศุสัตว์ไปยัง สำนัก/กอง/หน่วยงานเทียบเท่าของกรมปศุสัตว์ โดยการจัดทำคำรับรองการปฏิบัติราชการของหน่วยงานภายในกรมปศุสัตว์ ซึ่งในแต่ละปีมีจำนวนตัวชี้วัดและเป้าหมายที่สำคัญของแต่ละหน่วยงานที่ใช้ในการประเมินผลประจำปีเป็นจำนวนมากและมีความหลากหลาย แต่ยังพบว่าการกำหนดตัววัดผลยังไม่ครอบคลุม และไม่สะท้อนเป้าหมายหลักที่แท้จริง ทั้ง 4 ภารกิจของกรมปศุสัตว์ ได้แก่ (1) ด้านบริหาร (2) ด้านมาตรฐานสินค้าปศุสัตว์ (3) ด้านสุขภาพสัตว์ และ (4) ด้านผลิตและส่งเสริมการปศุสัตว์ ซึ่งภารกิจดังกล่าวมีหน่วยงานที่รับผิดชอบหลายหน่วยงานและใช้งบประมาณเป็นจำนวนมากในการขับเคลื่อนภารกิจให้บรรลุเป้าหมาย

ปัจจุบันรูปแบบการประเมินผลการปฏิบัติราชการของกรมปศุสัตว์ ซึ่งในระดับกรม เป็นการใช้กรอบการประเมินส่วนราชการตามมาตรการปรับประสิทธิภาพในการปฏิบัติราชการ แบ่งเป็น 2 มิติ ประกอบด้วย (1) การประเมินประสิทธิผลการดำเนินงาน (Performanace Base) และ (2) การประเมินศักยภาพในการดำเนินการ (Potential Base) โดยใช้ Key Performance Indicators : KPIs เป็นเครื่องมือวัดผลในแต่ละประเด็นการประเมิน ซึ่งมีความแตกต่างกับ ระดับหน่วยงาน เป็นการจัดทำคำรับรองการปฏิบัติราชการของหน่วยงานภายในกรมปศุสัตว์ โดยใช้ Objective and Key Results : OKRs เป็นเครื่องมือวัดผล โดยมุ่งเน้นเป้าหมายหลักที่แท้จริงของหน่วยงาน ประกอบกับการกำกับ ติดตาม และประเมินผลเป็นขับเคลื่อนผ่านคณะอนุกรรมการพัฒนาระบบราชการ   
กรมปศุสัตว์ ซึ่งเป็นผู้แทนจากสำนัก/กอง/หน่วยงานเทียบเท่า มีการสับเปลี่ยนผู้แทนบ่อยและขาดการสื่อสารสร้างความรู้ความเข้าใจให้บุคลากรภายในหน่วยงานทราบอย่างต่อเนื่อง รวมทั้ง ยังขาดการให้ข้อมูลสะท้อนกลับ (Feedback) ของหน่วยงาน เพื่อนำไปปรับปรุงการดำเนินการให้ดียิ่งขึ้น

จากความสำคัญดังกล่าว จึงควรพัฒนาระบบการทำงาน ระบบฐานข้อมูล และเพิ่มขีดความสามารถของเจ้าหน้าที่ ให้ครอบคลุมทุกภารกิจและเป้าหมายที่สำคัญของหน่วยงานและกรมปศุสัตว์ เพื่อพัฒนาคุณภาพผลการปฏิบัติงาน รวมไปถึง การใช้จ่ายงบประมาณอย่างมีประสิทธิภาพ และเกิดความคุ้มค่าของกรมปศุสัตว์

**3. บทวิเคราะห์/แนวความคิด/ข้อเสนอ และข้อจำกัดที่อาจเกิดขึ้นและแนวทางแก้ไข**

**3.1 บทวิเคราะห์**

การประเมินผลการปฏิบัติงานที่ผ่านมา กรมปศุสัตว์ได้ขับเคลื่อนผ่านคณะอนุกรรมการพัฒนาระบบราชการ กรมปศุสัตว์ ซึ่งเป็นผู้แทนจากสำนัก/กอง/หน่วยงานเทียบเท่า ทำหน้าที่ในการกำหนดเป้าหมาย กลยุทธ์   
กรอบแนวทาง และการควบคุม กำกับ ติดตาม ร่วมกับหน่วยงานที่เกี่ยวข้อง โดยเน้นการกำกับ ติดตาม และประเมินผลการปฏิบัติงานในระดับกรม และมีบางหน่วยงานที่รับผิดชอบเท่านั้นเข้าร่วมดำเนินการ ประกอบกับการกำหนดเป้าหมายในการประเมินผลในระดับหน่วยงานมุ่งเน้นเป้าหมายของหน่วยงาน ซึ่งขาดความเชื่อมโยงกับเป้าหมายของกรมปศุสัตว์ บุคลากรภายในหน่วยงานมีการสับเปลี่ยนบ่อย ส่งผลให้เกิดการพัฒนาความรู้ความเข้าใจการพัฒนาระบบราชการกรมปศุสัตว์ไม่ต่อเนื่องและใช้ระยะเวลานาน รวมทั้ง บุคลากรไม่มีบทบาทในการกำหนดเป้าหมาย ขาดโอกาสในการแสดงความคิดเห็นและแลกเปลี่ยนเรียนรู้ภายในกรมปศุสัตว์

ซึ่งรูปแบบการทำงานดังกล่าว พบว่าเป็นปัญหาสำคัญที่ส่งผลกระทบต่อการเรียนรู้ และการพัฒนาผลการปฏิบัติงานของหน่วยงานทั้งในส่วนกลางและส่วนภูมิภาค รวมทั้ง ขาดการบูรณาการ ขาดการเชื่อมโยงเป้าหมายในระดับหน่วยงานและระดับองค์การ รวมถึง ขาดข้อมูลป้อนกลับที่สำคัญ เพื่อใช้ในการพัฒนาผลการปฏิบัติงานให้บรรลุเป้าหมายอย่างมีประสิทธิภาพ สอดคล้องกับสถานการณ์ปัจจุบัน และตอบสนองความต้องการของผู้รับบริการ

**3.2 แนวความคิด**

การพัฒนาคุณภาพผลการปฏิบัติงาน โดยการปรับเปลี่ยนรูปแบบการดำเนินการจากการขับเคลื่อน  
โดยคณะอนุกรรมการและหน่วยงานที่เกี่ยวข้องเพียงอย่างเดียว ปรับเปลี่ยนให้บุคลากรของแต่ละหน่วยงานเข้ามามีส่วนร่วมและเรียนรู้ระบบการทำงานและการกำหนดเป้าหมายมากขึ้น เพื่อให้การประสานงานเป็นไปอย่างราบรื่น ทั้งในส่วนของการกำหนดแผนการดำเนินการ การทำงาน การสื่อสาร การจัดการสารสนเทศ การจัดการทรัพยากร และการวิเคราะห์ผลการดำเนินการ เพื่อสร้างระบบการทำงานตั้งแต่ต้นจนกระทั่งเกิดผลสัมฤทธิ์ ให้มีความเชื่อมโยงกันทั้งองค์การ รวมทั้ง การพัฒนาฐานข้อมูลผลการปฏิบัติงาน และให้ความสำคัญกับกระบวนการให้ข้อมูลป้อนกลับ (Feedback) เพื่อให้หน่วยงานทราบผลการดำเนินการ และสามารถนำข้อมูลไปปรับปรุงกระบวนการทำงานได้อย่างเป็นรูปธรรม

**3.3 ข้อเสนอ**

1) การปรับปรุงระบบการทำงาน โดยการบูรณาการร่วมกันระหว่างหน่วยงานทั้งภายในและภายนอก  
กรมปศุสัตว์ หน่วยงานในส่วนกลางและส่วนภูมิภาค การสื่อสารเป้าหมาย การให้ข้อมูลป้อนกลับ เพื่อให้การประสานงานระหว่างหน่วยงานเป็นไปอย่างมีประสิทธิภาพและบรรลุเป้าหมายทุกระดับ

2) การสร้างเครือข่ายการพัฒนาระบบราชการกรมปศุสัตว์และพัฒนาทักษะที่จำเป็นในการพัฒนางาน โดยการขยายเครือข่ายให้ครอบคลุมบุคลากรในแต่ละหน่วยงานให้เข้ามามีส่วนร่วมในการพัฒนาผลการปฏิบัติงาน เพื่อสร้างความรับรู้ความเข้าใจเป้าหมายของหน่วยงานและกรมปศุสัตว์ การประเมินผล และแนวทางการพัฒนากระบวนงาน รวมทั้ง สร้างบรรยากาศการแลกเปลี่ยนเรียนรู้ร่วมกัน

3) การพัฒนาระบบฐานข้อมูลการประเมินผลการปฏิบัติราชการ โดยการรวบรวมข้อมูล วิเคราะห์ข้อมูลพื้นฐานที่จำเป็น และตรวจสอบความถูกต้องอย่างเป็นระบบ เพื่อสร้างความเป็นเอกภาพ สามารถนำไปเผยแพร่และหน่วยงานใช้ประโยชน์ได้จริง

**3.4 ข้อจำกัดที่อาจเกิดขึ้นและแนวทางแก้ไข**

หน่วยงานมีการสับเปลี่ยนผู้รับผิดชอบด้านการประเมินผลบ่อย ส่งผลให้ขาดความต่อเนื่องในการดำเนินการและการประสานงานไม่มีประสิทธิภาพ ดังนั้น การสร้างเครือข่ายการพัฒนาระบบราชการกรมปศุสัตว์และพัฒนาทักษะที่จำเป็นในการพัฒนางาน มีส่วนสำคัญในการเพิ่มบทบาทตั้งแต่การกำหนดเป้าหมาย แผนงาน การดำเนินการ และสร้างบรรยากาศในการแสดงความคิดเห็นและแลกเปลี่ยนเรียนรู้ภายในกรมปศุสัตว์ รวมทั้ง การพัฒนาระบบฐานข้อมูลผลการประเมินการปฏิบัติราชการกรมปศุสัตว์และเผยแพร่ให้ทุกหน่วยงานนำไปใช้ในการปรับปรุงกระบวนการทำงานอย่างต่อเนื่อง

**4. ผลที่คาดว่าจะได้รับ**

1) ผลประเมินการปฏิบัติราชการเป็นไปตามเป้าหมายอย่างมีประสิทธิภาพ และสร้างการมีส่วนร่วมของบุคลากรภายในหน่วยงาน

2) หน่วยงานได้ปรับเปลี่ยนรูปแบบการประเมินผลการปฏิบัติราชการ ค้นพบปัญหาและแนวทางการแก้ไขปัญหาที่หลากหลาย เหมาะสม โดยสามารถนำไปประยุกต์กับระบบการประเมินผลบุคคลภายในหน่วยงาน

**5. ตัวชี้วัดความสำเร็จ**

1) จำนวนหน่วยงานที่ได้รับการพัฒนาผลการดำเนินการให้ดีขึ้น

2) จำนวนเครือข่าย/บุคลากรด้านการพัฒนาระบบราชการกรมปศุสัตว์เพิ่มขึ้น

3) ระบบฐานข้อมูลผลการปฏิบัติราชการของกรมปศุสัตว์

(ลงชื่อ)………………………………………………… ( นางสาวจตุพร ปัดถา )

ตำแหน่ง นักวิเคราะห์นโยบายและแผนชำนาญการ

ผู้ขอรับการประเมิน

วันที่.…...........................................………..

(ลงชื่อ)………………………………………………… ( นายสมเกียรติ กรอบแก้ว )

ตำแหน่ง หัวหน้ากลุ่มพัฒนาระบบบริหาร

วันที่.….........................................................…